wickkiey/tamil-wikipedia-chunked huggingface dataset:
# கிராண்ட் டிரங்க் விரைவு வண்டி

## வழிப்பாதை மற்றும் நிறுத்தங்களுக்கான நேரங்கள்

<>
| எண் | நிலையத்தின் பெயர்
(குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | சென்னை சென்ட்ரல் (MAS) | தொடக்கம் | 19:15 | 0 | 0 | 1 | 1 |  |
| 2 | கூடூர் சந்திப்பு (GDR) | 21:30 | 21:32 | 2 | 138 | 1 | 1 |  |
| 3 | நெல்லூர் (NLR) | 21:56 | 21:58 | 2 | 176 | 1 | 1 |  |
| 4 | ஒங்கோல் (OGL) | 23:23 | 23:25 | 2 | 292 | 1 | 1 |  |
| 5 | சீராலா (CLX) | 00:01 | 00:02 | 1 | 342 | 2 | 1 |  |
| 6 | பாபட்லா (BPP) | 00:12 | 00:13 | 1 | 357 | 2 | 1 |  |
| 7 | தெனாலி சந்திப்பு (TEL) | 00:44 | 00:45 | 1 | 399 | 2 | 1 |  |
| 8 | விஜயவாடா சந்திப்பு (BZA) | 01:55 | 02:05 | 10 | 431 | 2 | 1 |  |
| 9 | கம்மம் (T) | 03:18 | 03:20 | 2 | 532 | 2 | 1 |  |
| 10 | வரங்கல் (WL) | 04:58 | 05:00 | 2 | 639 | 2 | 1 |  |
| 11 | ராமகுண்டம் (RDM) | 06:18 | 06:20 | 2 | 740 | 2 | 1 |  |
| 12 | மன்சிர்யாலா (MCI) | 06:33 | 06:34 | 1 | 754 | 2 | 1 |  |
| 13 | சிர்பூர் காகச்நகர் (SKZR) | 07:23 | 07:25 | 2 | 812 | 2 | 1 |  |
| 14 | பலஹர்ஷா (BPQ) | 08:45 | 08:55 | 10 | 881 | 2 | 1 |  |
| 15 | சந்திரபூர் (CD) | 09:14 | 09:15 | 1 | 895 | 2 | 1 |  |
| 16 | ஹிங்காங்காட் (HGT) | 10:17 | 10:18 | 1 | 979 | 2 | 1 |  |
| 17 | சேவாக்ரம் (SEGM) | 10:59 | 11:00 | 1 | 1016 | 2 | 1 |  |
| 18 | நாக்பூர் (NGP) | 12:15 | 12:25 | 10 | 1093 | 2 | 1 |  |
| 19 | நார்கேர் (NRKR) | 13:30 | 13:31 | 1 | 1178 | 2 | 1 |  |
| 20 | பந்தூஉர்னா (PAR) | 13:49 | 13:50 | 1 | 1196 | 2 | 1 |  |
| 21 | அம்லா சந்திப்பு (AMLA) | 14:55 | 14:57 | 2 | 1260 | 2 | 1 |  |
| 22 | பெடுல் (BZU) | 15:16 | 15:17 | 1 | 1283 | 2 | 1 |  |
| 23 | கோரடோங்க்ரி (GDYA) | 15:58 | 15:59 | 1 | 1319 | 2 | 1 |  |
| 24 | இடரசி சந்திப்பு (ET) | 17:15 | 17:20 | 5 | 1390 | 2 | 1 |  |
| 25 | ஹோஷங்கபாத் (HBD) | 17:38 | 17:40 | 2 | 1407 | 2 | 1 |  |
| 26 | ஹபிப்காஞ்ச் (HBJ) | 18:45 | 18:47 | 2 | 1475 | 2 | 1 |  |
| 27 | போபால் சந்திப்பு (BPL) | 19:20 | 19:30 | 10 | 1481 | 2 | 1 |  |
| 28 | விதிஷா (BHS) | 20:07 | 20:09 | 2 | 1535 | 2 | 1 |  |
| 29 | காஞ்ச் பசோடா (BAQ) | 20:38 | 20:40 | 2 | 1574 | 2 | 1 |  |
| 30 | பினா சந்திப்பு (BINA) | 21:25 | 21:30 | 5 | 1620 | 2 | 1 |  |
| 31 | ஜான்சி சந்திப்பு (JHS) | 23:30 | 23:42 | 12 | 1772 | 2 | 1 |  |
| 32 | குவாலியர் (GWL) | 00:50 | 00:55 | 5 | 1869 | 3 | 1 |  |
| 33 | மோரெனா (MRA) | 01:21 | 01:22 | 1 | 1908 | 3 | 1 |  |
| 34 | தௌல்பூர் (DHO) | 01:46 | 01:47 | 1 | 1935 | 3 | 1 |  |
| 35 | ஆக்ரா காண்ட் (AGC) | 02:45 | 02:50 | 5 | 1988 | 3 | 1 |  |
| 36 | ராஜா கி மண்டி (R) | 02:57 | 02:59 | 2 | 1992 | 3 | 1 |  |
| 37 | மதுரா சந்திப்பு (MTJ) | 03:45 | 03:50 | 5 | 2042 | 3 | 1 |  |
| 38 | ஃபரிதாபாத் (FDB) | 05:20 | 05:22 | 2 | 2154 | 3 | 1 |  |
| 39 | எச் நிஸாமுதீன் (NZM) | 06:00 | 06:02 | 2 | 2175 | 3 | 1 |  |
| 40 | புது டெல்லி (NDLS) | 06:30 | முடிவு | 0 | 2182 | 3 | 1 | } |
</>
# கிராண்ட் டிரங்க் விரைவு வண்டி

## பிற ரயில்களுடனான ஒப்பீடு

தற்போது கிராண்ட் டிரங்க் எக்ஸ்பிரஸ் புது டெல்லி மற்றும் சென்னைக்கு இடையே செயல்படுகிறது. இது 34 வழிநிறுத்தங்களைக் கொண்டது (முடியும் இடத்தினைச் சேர்க்காமல்). இதே வழித்தடத்தில் தமிழ்நாடு எக்ஸ்பிரஸ் வெறும் 9 வழிநிறுத்தங்களுடன் செயல்படுகிறது. அதேபோல் இதே வழிப்பாதையில் செல்லும் பிற ரயில்களும் வெவ்வேறான கால அட்டவணையில் செயல்பட்டாலும், வித்தியாசமான வழிநிறுத்தங்களின் எண்ணிக்கையினைக் கொண்டுள்ளன.
# அ. ம. நாயக்கு

**அ.ம. நாயக்கு** (ஏ. எம். நாயக்கு, Anil Manibhai Naik, பிறப்பு: சூன் 9, 1942) என்பவர் எல் அண்ட் டி நிறுவனத்தின் தலைவராக இருந்தார்.  
இவர் இந்தியாவின் மூன்றாவது உயரிய விருதான பத்ம பூஷண் விருதை சனவரி 26, 2009 அன்று பெற்றார். மேலும் இவர் எகனாமிக் டைம்ஸ் விருதான "லீடர் ஆப் த இயர்" என்ற விருதையும் 2008 ஆண்டு பெற்றார்.
# அ. ம. நாயக்கு

## வாழ்க்கையும்,கல்வியும்

நாயக் தென் குசராத்துதின் ஒரு கிராமத்தில் பிறந்தவர் இவரின் தாத்தா, அப்பா அனைவரும் ஆசிரியர்கள். குசராத்தின் வல்லபா வித்தியா நகரில் உள்ள பிர்லா விசுவகர்மா மகாவித்தியாலையா பொறியியல் கல்லூரியில் இயந்திரப் பொறியியல் முடித்தார்.
# அ. ம. நாயக்கு

## பணிகள்

இவரது ஆங்கிலம் அவ்வளவு சிறப்பாக இருக்காது என்பதால், பிறர் ஆங்கிலத்தில் பேசுவதை குசராத்தி மொழியில் புரிந்துகொண்டு, குசராத்தியில் அதற்கான பதிலை யோசித்து, பின் அதை ஆங்கிலத்தில் மொழி பெயர்த்துப் பேசி தன்னுடைய ஆரம்ப காலத்தைக் கழித்திருக்கிறார். பிறகு இவர் தன் ஆங்கில அறிவை வளர்த்துக்கொண்டார். நெசுட்டர் நிறுவனத்தில் வேலைக்குச் சேர்ந்தார்.  
நாயக்கு 1965-ம் ஆண்டு மார்ச்சு 15-ம் தேதி "எல் அண்டு டி" நிறுவனத்தில் இளநிலைப் பொறியாளராக இணைந்தார்.  
பணியில் சேர்ந்தபின் முதல் 21 வருடங்களில் அவர் எந்த விடுமுறையும் எடுத்ததில்லை. வாராந்திர விடுமுறை கூட எடுக்காமல் பணிபுரிந்தார். 1974-ல் (ஒன்பது ஆண்டுகளுக்குள்) துணை பொது மேலாளராக பதவி உயர்வு பெற்றார். 1986இல் பொது மேலாளராக பதவி உயர்வு பெற்றார். 1999-ம் ஆண்டு தலைமைச் செயல் அதிகாரியாக பொறுப்பேற்றுக் கொண்டார்.  
தலைவராக பொறுப்பேற்ற பிறகு முதல் வேலையாக, எல். அண்டு.டி-யை இளைஞர்களைக் கவரும் நிறுவனமாக மாற்றினார். அதன் பிறகு பல கிளை நிறுவனங்களை உருவாக்கி அவற்றுக்கு தனியாக தலைவர்களை நியமித்தது, பங்குதாரர்களுக்கு ஏற்ற நிறுவனமாக மாற்றினார். நாயக் அறக்கட்டளை மூலம் இதுவரை ரூ.100 கோடி ரூபாய் நன்கொடை அளித்திருக்கிறார்.
# விக்கிப்பீடியா:விக்கிப்பீடியா யாரால் எழுதப்படுகிறது

<noinclude>
| <h2>விக்கிப்பீடியா யாரால் எழுதப்படுகிறது?
</h2> </noinclude>
__NOTOC__  
உங்களால்தான். ஆம் உங்களைப் போன்ற விக்கிப்பீடியாவின் வாசகர்களால் விக்கிப்பீடியா எழுதப்படுகிறது. ஏற்கனவே விக்கிப்பீடியாவில் உள்ள ஒரு கட்டுரையை மேம்படுத்தவும், புதிய கட்டுரையை உருவாக்கவும் முறையான பயிற்சிகள் அவசியமில்லை. தன்னார்வம் கொண்ட எவராலும் விக்கிப்பீடியாவில் எழுத இயலும். இவ்வாறு உலகம் முழுவதிலிருந்தும் பல்வேறுபட்ட வயதினர், பல்வேறுபட்ட பின்னணியில் உள்ளவர்கள் விக்கிப்பீடியாவில் கட்டுரைகளை மேம்படுத்துவதிலும், உருவாக்குவதிலும் பங்கெடுத்துள்ளார்கள்.  
விக்கிப்பீடியாவில் புகுபதிகை செய்தும், புகுபதிகை செய்யாமலும் கட்டுரையாக்கத்தில் பங்களிக்கும் நபர்களை விக்கிப்பீடியர்கள் என்று அழைக்கிறோம். இவர்களை பொதுவாக பயனர்கள் எனலாம்.  
ஒரு தலைப்பில் பலர் கட்டுரையாக்கம் செய்ய முற்படும் பொழுது கருத்து வேறுபாடுகள் எழ வாய்ப்புள்ளது. இவ்வாறு கருத்து வேறுபாடுகள் எழும் வேளைகளில், விக்கிப்பீடியா நடுநிலைக் கொள்கையை கடைபிடிக்கிறது. இதன் படி கட்டுரையின் பேச்சு பக்கத்தில் கருத்துகள் விவாதிக்கப்படுகின்றன. அவ்வாறு விவாதிக்கப்படும் பொழுது பயனர்களுக்குள் ஒருமித்த கருத்து எட்டப்பட்டு அதன் படி கட்டுரை விரிவாக்கம் செய்யப்படுகிறது.  
ஒரு கட்டுரையின் வரலாற்றுப் பக்கத்தினை அணுகி, அக்கட்டுரையை உருவாக்கிய பயனர் பெயர், உருவாக்கப்பட்ட காலம் மற்றும் மேம்படுத்தியவர் பெயர்கள் மற்றும் உரிய காலங்கள் பற்றிய தகவல்களைப் பெறலாம். தேவைப்படும் பொழுது அக்கட்டுரையில் செய்யப்பட்ட மாற்றங்களையும் ஒப்பிட்டு பார்க்கவும் முடியும்.  
சிறப்புக் கட்டுரைகள் பக்கத்தில் விக்கிப்பீடியாவின் சிறந்த கட்டுரைகள் என்று பயனர்கள் தேர்ந்தெடுத்த கட்டுரைகளைக் காணலாம். இவையன்றி விக்கிப்பீடியாவின் முகப்புப் பக்கத்தில் காட்சிக்கு வைக்கப்பட்ட கட்டுரைகளை முதற்பக்க கட்டுரைகள் என்ற பக்கத்தில் காணலாம். இவ்வாறான கட்டுரைகள் விக்கிப்பீடியார்களால் ஒரு வரைமுறையோடு தேர்ந்தெடுக்கப்படுகின்றன.  
**கட்டுரைகளை எப்படி மேம்படுத்துவது**  
ஒரு கட்டுரையில் சரியான தகவல்களை இணைப்பதோ, அல்லது தவறான தகவல்களை நீக்குவதோ கட்டுரையை மேம்படுத்துவது ஆகும். சரியான தகவல் என்று தீர்மானம் செய்ய விக்கிப்பீடியா வழிகாட்டுகிறது. அதன் படி அச்சு ஊடகங்களான புத்தகங்கள், செய்தித்தாள்கள், வாரப் பத்திரிக்கைகள் மற்றும் வலைதளங்கள் போன்றவற்றில் வந்த செய்திகளை கலைக்களஞ்சியத்தில் பயனர்களால் சரிபார்க்கத் தக்கவாறு மேற்கோள்களாக தர வேண்டும். | } |
| --- | --- |
# ஏ. எம். ரத்னம்

**ஏ. எம். ரத்னம்** ஓர் இந்திய திரைப்பட தயாரிப்பாளரும் **சிறீ சூர்யா மூவிசு** திரைப்படத் தயாரிப்பு நிறுவனத்தின் தலைவரும் ஆவார். தமிழ் மற்றும் தெலுங்கு மொழிகளில் பல்வேறு வெற்றிப் படங்களை தயாரித்துள்ள இவர் இந்தியாவின் ஆந்திர மாநிலத்தைச் சேர்ந்தவர். இவருக்கு சொந்தமான *சிறீ சூர்யா மூவிஸ்* நிறுவனம் தயாரித்த, *சினேகம் கொசம்* உள்ளிட்ட மூன்று தெலுங்கு திரைப்படங்களும் வெற்றித் திரைப்படமாக அமைந்தது.  
பின்னர் 1996இல் சங்கர் இயக்கிய தமிழ்த் திரைப்படமான இந்தியன் திரைப்படம் பிரமாண்ட வெற்றி பெற்றது. பிறகு தமிழ்த் திரைப்படத்துறையில் மேலும் பல வெற்றித் திரைப்படங்களைத் தயாரித்துள்ளார். *கேடி*, *பொன்னியின் செல்வன்* திரைப்படங்களில் கதாநாயகனாக நடித்த நடிகர் ரவி கிருஷ்ணா இவரது இளைய மகனாவார்.
# ஏ. எம். ரத்னம்

## பெற்ற விருதுகள்

### பிலிம்பேர் விருதுகள்

- சிறந்த தமிழ் திரைப்படம் – *இந்தியன்* (1996)
- சிறந்த தமிழ் திரைப்படம் – *நட்புக்காக* (1998)
# ஏ. எம். ரத்னம்

## பெற்ற விருதுகள்

### இதர விருதுகள்

- சினிமா எக்ஸ்பிரஸ் விருதுகள் – சிறந்த தமிழ் திரைப்படம் – *இந்தியன்* (1996)
# ஏ. எம். ரத்னம்

## தயாரித்த திரைப்படங்கள்

| எண் | திரைப்படம் | மொழி | குறிப்புகள் |
| --- | --- | --- | --- |
| 1991 | *கர்த்தவ்யம்* | தெலுங்கு | வெற்றி: விஜயசாந்தி - சிறந்த நடிகைக்கான தேசிய விருது |
| 1992 | *பெட்டாரிகம்* | தெலுங்கு | திரைக்கதை ஆசிரியராகவும் இயக்குநராகவும் |
| 1993 | *ஆசாயம்* | தெலுங்கு |  |
| 1994 | *தேஜஸ்வனி* | தெலுங்கு |  |
| 1994 | *சங்கல்பம்* | தெலுங்கு | இயக்கி |
| 1996 | *இந்தியன்* | தமிழ் | சிறந்த திரைப்படத்துக்கான பிலிம்பேர் விருது– தமிழ்
சினிமா எக்ஸ்பிரஸ் விருதுகள் – சிறந்த தமிழ் திரைப்படம்
*பாரதியூடு* என தெலுங்கில் மொழிகளில் |
| 1998 | *நட்புக்காக* | தமிழ் |  |
| 1998 | *எல்லாமே என் பொண்டாட்டிதான்* | தமிழ் |  |
| 1999 | *சினேகம் கொசம்* | தெலுங்கு |  |
| 1999 | *ஒக்கே ஒக்கடு* | தெலுங்கு | முதல்வன் திரைப்படத்தின் மீளுருவாக்கம் |
| 1999 | *காதலர் தினம்* | தமிழ் | *தில் கி தில் மேன்* என இந்தியிலும், *பிரேமிக்குல ரோஜு* என தெலுங்கிலும் மொழிமாற்றம் செய்யப்பட்டது |
| 2000 | *பிரியுராலு பிளிச்சின்டி* | தெலுங்கு |  |
| 2000 | *குஷி* | தமிழ் |  |
| 2001 | *குஷி* | தெலுங்கு |  |
| 2001 | *நாயக்* | இந்தி |  |
| 2002 | *ரன்* | தமிழ் |  |
| 2003 | *எனக்கு 20 உனக்கு 18* | தமிழ் |  |
| 2003 | *நீ மனசு நாகு தெலுசி* | தெலுங்கு |  |
| 2004 | *கோவில்* | தமிழ் |  |
| 2004 | *தூள்* | தமிழ் |  |
| 2003 | *நாகா* | தெலுங்கு | திரைக்கதை ஆசிரியராகவும் |
| 2003 | *பாய்ஸ்* | தமிழ் |  |
| 2004 | *கில்லி* | தமிழ் |  |
| 2004 | *7ஜி ரெயின்போ காலனி* | தமிழ் |  |
| 2005 | *சுக்ரன்* | தமிழ் |  |
| 2005 | *பொன்னியின் செல்வன்* | தமிழ் |  |
| 2005 | *சிவகாசி* | தமிழ் |  |
| 2006 | *பங்காரம்* | தெலுங்கு |  |
| 2006 | *கேடி* | தமிழ் |  |
| 2006 | *தர்மபுரி* | தமிழ் |  |
| 2008 | *பீமா* | தமிழ் |  |
| 2013 | *ஆரம்பம்* | தமிழ் |  |
| 2015 | *என்னை அறிந்தால்* | தமிழ் |  |
| 2016 | *வேதாளம்* | தமிழ் | } |
# பெண்களின் வரலாறு

**பெண்களின் வரலாறு** (*Women's history*) வரலாற்றில் பெண்களின் பங்கு குறித்தும் இவற்றை ஆய்வதற்கான வழிமுறைகள் குறித்தும் விவரிக்கின்றது. பதியப்பட்ட வரலாற்றில் பெண்களின் உரிமைகள் வளர்ந்து வந்ததும் தனிப்பெண்கள் மற்றும் பெண்குழுக்களின் வரலாற்று முக்கியத்துவம் குறித்த ஆய்வுகளும் வரலாற்று நிகழ்வுகளால் பெண்களுக்கு ஏற்பட்ட விளைவுகளும் இதில் அடங்கும். இத்தகைய பகுப்பின் மூலம் மரபார்ந்த வரலாற்றுக் கல்வியில் பெண்களின் பங்கை குறைத்தோ முற்றிலும் புறக்கணிக்கப்பட்டோ வருவதை பெண்ணியலாளர்கள் உறுதிப்படுத்துகின்றனர். இவ்வகையில் பெண்களின் வரலாறு என்பது வரலாற்றின் மீள்வாசிப்பாகும்.  
இத்தகைய கல்விக்கான முதன்மை மையங்களாக ஐக்கிய அமெரிக்காவும் பிரித்தானியாவும் உள்ளன; இரண்டாம்-அலைப் பெண்ணியல் வரலாற்றாளர்கள் இதற்கு முன்னோடியாக இருந்தனர். பெண்களின் சமநிலை இல்லாநிலையையும் ஒடுக்கத்தையும் வெளிப்படுத்திவந்த இப்பெண்ணியலாளர்கள் தங்கள் பெண் முன்னோர்களின் வாழ்க்கையை ஆராய முற்பட்டனர். அச்சில் எவ்வித தரவுகளும் இல்லாத நிலையைக் கண்டனர். வரலாறு பெரும்பாலும் ஆண்களாலேயே பொதுவிடத்தில் ஆண்களின் செயற்பாடுகள்—போர், அரசியல், பண்ணுறவாண்மை மற்றும் நிர்வாகம்— குறித்து எழுதப்பட்டிருந்தது. பெண்கள் பொதுவாக புறக்கணிக்கப்பட்டிருந்தனர் அல்லது குறிப்பிடப்பட்டிருந்தால் வழமையாக பாலினப் பங்களிப்பாளர்களாக, மனைவிகள், தாயார்கள், மகள்கள், துணைவிகளாக குறிப்பிடப்பட்டிருந்தனர். வரலாறு "குறிப்பிடத்தக்க" விடயங்களால் மதிப்புக் கூட்டப்பட்டிருந்தது.
# மலை வாழிடம்

மாநிலம் அபு மலை]]
, கஜ்சியார்]]
மிகப் புகழ்வாய்ந்த மலைவாசத்தலமான முர்ரீ]]  
**கோடை கால வாழிடம்** அல்லது **மலை வாழிடம்** (ஆங்கிலம்:Summer residence அல்லது Hill station) என்பது சுற்றுலா இடங்களில் ஒன்றாகும். உலகெங்கிலும் குறிப்பாக கோடைகால வெப்பம் அதிகமுள்ள ஆசிய, ஆப்பிரிக்க நாடுகளில், இவ்விடங்கள் புகழ்பெற்ற சுற்றுலா இடங்களாக விளங்குகின்றன. ஆங்கில ஆதிக்கத்துக்கு உட்பட்ட நாடுகளில், குறிப்பாக ஆசிய கண்டத்தில், ஐரோப்பியர் தங்களின் வெப்பத்தை தணிக்க வசதியாக மலைப் பிரதேசங்களில், வாழிடங்களானது ஆங்கில அரசாங்கத்தால் உருவாக்கப்பட்டன. இவை பெரும்பாலும் 1,000 மீட்டர் முதல் 2,500 மீட்டர் (3,300 முதல் 8,200 அடி) வரையிலான உயரமுள்ள பகுதிகளிலேயே அமைக்கப்பட்டன. அரிதாக இதைவிட உயர்ந்த இடங்களிலும் அமைக்கப்பட்டுள்ளன.
# மலை வாழிடம்

## வரலாறு

இந்தியாவில் மலை வாழிடங்கள் பல்வேறு காரணங்களுக்காக நிறுவப்பட்டன. 1857 ஆம் ஆண்டு சிப்பாய் கிளர்ச்சிக்குப் பிறகு, "வடக்கில் இமயமலைக்கும் தெற்கில் நீலகிரி மலைக்கும் தப்பிச் செல்லும் வகையில் பிரித்தானியர் இடங்களைக் கண்டறிந்தனர்." 1857 க்கு முன்பே இது தொடங்கியது. மற்ற காரணிகளாக இந்தியாவில் வாழ்வதில் உள்ள ஆபத்து பற்றிய கவலைகளை உள்ளடக்கியிருந்தன. மலைநகரங்களில் ஐரோப்பியரின் சொந்த நாட்டின் சூழலை உருவாக்கினர். இது லார்ட்டனின் அறிக்கையில் விளக்கப்பட்டுள்ளது. 1870 களில் இதைப்பற்றி, "ஆங்கில மழையைப் போன்ற அழகான மழை, அத்தகைய சுவையான ஆங்கில உணவு." என குறிப்பிட்டார். 1860 களில் சிம்லா அதிகாரப்பூர்வமாக "கோடைக்கால தலைநகர்" என ஆக்கப்பட்டது. மேலும் மலைப் பகுதிகளில் "குறிப்பாக 1857 கிளர்ச்சிக்குப் பின்னர், அரசியல் மற்றும் இராணுவ அதிகார மையங்களாக ஆக்கப்பட்டன."
# மலை வாழிடம்

## தமிழகத்தின் கோடை கால வாழிடங்கள்

1. கோடைக்கானல்
1. ஊட்டி
1. குன்னூர்
1. ஏற்காடு
1. :ஏற்காடு, ஐரோப்பியர்களின் கோடைக்கால மலை வாழிடங்களில் ஒன்றாக, 1862 ஆம் ஆண்டில், ஆங்கில அரசாங்கத்தால் அறிவிக்கப்பட்டது. இராணுவ அதிகாரியாக இருந்த, "டொக்ளசு ஆமில்டன்" (Dougles Hamilton), சென்னை மாகாண அரசிடம் (Madras government) பரிந்துரைத்தார். அப்பரிந்துரையில், ஐரோப்பியர்களின் வருகையால், ஏற்காடு என்ற மலை வாழிடம், கோடை வாழிடமாக வளர்ந்துள்ளதை விளக்கியிருந்தார். அதன் பிறகு, 1863 ஆம் ஆண்டு, சேர்வராயன் மலைப் பகுதியில் இருந்த 80 சுற்றலா இடங்களை, ஆங்கில அரசாங்கம் வெளியிட்டது. இந்த அறிவிப்பால், உலகின் பல நாடுகளில் இருந்து சுற்றுலாப் பயணிகள் ஏற்காடு அதிகமாக வரத் தொடங்கினர்.
1. கொல்லிமலை
# இந்தியாவில் பெண்கள்

**இந்தியாவில் பெண்கள்** நிலை கடந்த சில ஆயிர ஆண்டுகளில் வெகுவாக மாற்றம் அடைந்துள்ளது. இடைக்காலங்களில் மிகவும் தாழ்ந்த நிலையை எய்தினர்; சம உரிமைகளுக்கு அண்மை நூற்றாண்டில் பல சீர்திருத்தவாதிகள் போராடி வந்துள்ளனர். தற்கால இந்தியாவில் பல உயர்ந்த பதவிகளில் பெண்கள் இருந்துள்ளனர்; இந்திய அரசில் குடியரசுத் தலைவர், பிரதமர், மக்களவைத் தலைவர் மற்றும் எதிர்கட்சித் தலைவராக இருந்துள்ளனர்.  
,இந்திய மக்களவையில் மக்களவைத் தலைவரும் எதிர்கட்சித் தலைவரும் பெண்களாவர். இருப்பினும், இந்தியாவில் பெண்களுக்கு எதிரான வன்முறை கூடி வருகின்றது; வன்கலவி, அமிலத் தாக்குதல், வரதட்சணைக் கொலைகள், இளம்பெண்களை கட்டாயமாகப் பாலியத் தொழில்களில் ஈடுபடுத்துதல் என்ற குற்றங்கள் அதிகரித்து வருகின்றன.
# இந்தியாவில் பெண்கள்

## வெளியிணைப்புகள்

- An Automated Geo tagged live feed tracking Violence on Women in India
- An Automated Twitter Account tracking Violence on Women in India
- "Nothing to Go Back To - The Fate of the Widows of Vrindavan, India" WNN - Women News Network
- National Commission for Women
- Ministry of Women & Child Development
- South Asian Women's NETwork (SAWNET)
- Women of the Mughal Dynasty
- Indian women & Dowry law misuse
- Women of India
- 21 Top Women CEOs of India
- The Bangle Code - fiction related to unwritten social rules that Indian women have to deal with
- A global network for Indian Women
- CRS Center for Social Research
- Ewomen from SRCAC-FSCW in Lucknow
# சிவராம் ராஜகுரு

, ராஜ்குரு மற்றும் சுக்தேவின் சிலைகள்]]
**சிவராம் ஹரி ராஜகுரு** அல்லது **ராஜகுரு** (Shivaram Hari Rajguru) (24 ஆகஸ்டு 1908–23 மார்ச் 1931), பகத் சிங், சுக்தேவ் ஆகியவர்களுடன் இணைந்து, பிரித்தானிய இந்திய அரசை எதிர்த்து போராடிய மகாராஷ்டிரவைச் சேர்ந்தவர். இந்துசுத்தான் சோசலிசக் குடியரசு அமைப்பு என்ற இயக்கத்தைச் சேர்ந்த இந்திய விடுதலைப் போராளி ஆவார். 1928ஆம் ஆண்டில் லாகூரில், பிரித்தானிய காவல்துறை அதிகாரி ஜெ. பி. சாண்டர்ஸ் கொலை வழக்கில், பகத் சிங், சுக்தேவ் ஆகியோர் 23 மார்ச் 1931ஆம் நாளில் தூக்கிலிடப்பட்டனர்.
# சிவராம் ராஜகுரு

## கொலைக்கு காரணம்

லாலா லஜபதி ராயை பிரித்தானிய இந்தியக் காவல்துறையினர் அடித்துக் கொன்றமைக்குப் பழி வாங்க, பகத் சிங், சுக்தேவ், ராஜகுரு மூவரும் ஆங்கிலேயக் காவல்துறை அதிகாரி ஜெ. பி. சாண்டர்சைக் கொன்றனர்.
# சிவராம் ராஜகுரு

## தூக்குத் தண்டனை

காவல் துறை அதிகாரியைக் கொன்ற வழக்கில், பிரித்தானிய இந்திய அரசின் நீதிமன்றம், ராஜகுரு, பகத்சிங் மற்றும் சுக்தேவ் மூவருக்கும் விதித்த தூக்கு தண்டனை தீர்ப்பின்படி, அவர்களுக்கு மார்ச் 23, 1931ஆம் நாளில், இந்திய-பாகிஸ்தான் எல்லைப் பகுதியான உசைனி வாலா கிராமத்தில், தூக்கு தண்டனை நிறைவேற்றப்பட்டது.  
பின்னர் மூவரின் உடல்கள் பஞ்சாப், பெரோசாபூர் மாவட்டம், சட்லஜ் ஆற்றங்கரையில் உள்ள *உசைனிவாலா* என்ற கிராமத்தில் எரியூட்டப்பட்டது.
# விக்கிப்பீடியா:பயிற்சி

இந்த சுய வழிகாட்டுதல் பயிற்சி முகாமில் புதிய பயனர்கள் விக்கிப்பீடியா சம்பந்தமான மூன்று அல்லது நான்கு பணிகளை அறிந்து கொள்ள முடியும்.  
- புதிய பயனர்களுக்கான பயிற்சி : விக்கிப்பீடியாவின் அடிப்படை விதிகளையும், எப்படி கட்டுரைகளைத் தொகுப்பது என்பது குறித்தும் சுருக்கமாக விளக்கும் பகுதி
- மாணவர்களுக்கான பயிற்சி : விக்கிப்பீடியா விதிகள், அடிப்படைத் தொகுப்பு மற்றும் மாணவர்களுக்கான பிரத்தியேக அறிவுரைகள் அடங்கியப் பகுதி
- கல்வியாளர்களுக்கான பயிற்சி
- தூதுவர்களுக்கான பயிற்சி
# ஹொங் யென் சாங்

*ஹொங் யென் சாங்* (Hong Yen Chang பிறப்பு: துல்லியமாக அறியப்படவில்லை; 1859 ஆம் ஆண்டு முதல் 1860 க்குள் இருக்கலாம் எனக் கணிக்கப்பட்டுள்ளது) ) அமெரிக்காவில் வாழ்ந்த முதல் சீன வழக்கறிஞர் ஆவார். அமெரிக்காவில் குடியேறிய இவருக்கு இவரை மங்கோலியர் என்ற காரணத்தைக்காட்டி கலிபோர்னிய நீதிமன்றத்தில் வழக்கறிஞராகப் பணிபுரிய அனுமதி மறுக்கப்பட்டது. இந்த நிகழ்வு நடந்தது 1890 ஆம் ஆண்டு ஆகும்.
# ஹொங் யென் சாங்

## இளமைக்காலம்

இவர் சீனாவின் ஹோங்டோங் மாகாணத்தில் 1860 ஆம் ஆண்டு பிறந்தார். இவரின் தந்தை இவரின் பத்து வயதில் இறந்தார்.
# ஹொங் யென் சாங்

## கல்வி

சீனாவின் கல்வி அறக்கட்டளையின் மூலம் இவர் அமெரிக்காவில் கல்வி பயில தேர்வு செய்யப்பட்டார்.
.
# ஹொங் யென் சாங்

## முடிவு

அமெரிக்க அரசு அவர் இறந்து 125 ஆண்டுகள் கழித்து அவருக்கு கொடுக்கப்பட்ட தடையை நீக்கி உத்தரவிட்டுள்ளது. ஆனால் அந்த நேரம் வழங்கப்பட்ட தீர்ப்பு *செல்லுபடியற்றது* என்று தற்போது ஒப்புக்கொள்ளப்பட்டுள்ளது.
# ஹொங் யென் சாங்

## இறப்பு

கலிபோர்னியாவின் பெர்க்லி என்ற இடத்தில் 1926 ஆம் ஆண்டு ஆகஸ்ட் மாதம் 4 ஆம் திகதி மரணம் அடைந்தார்.
# தி ரெயின்ட்ரீ ஹோட்டல், அண்ணா சாலை

**தி ரெயின்ட்ரீ ஹோட்டல்** அண்ணா சாலை, இந்தியாவில் சென்னையிலுள்ள அண்ணா சாலையில் அமைந்துள்ள ஐந்து நட்சத்திர ஹோட்டல் ஆகும். 2000 மில்லியன் ரூபாய் மதிப்பு கொண்ட இந்த ஹோட்டல், ஜூலை 2010 இல் தொடங்கப்பட்டது. இந்த ஹோட்டல், ரெயின்ட்ரீ ஹோட்டல்களில் இரண்டாவது ஆகும்.
# தி ரெயின்ட்ரீ ஹோட்டல், அண்ணா சாலை

## வரலாறு

ஜூலை 2010 இல் திறக்கப்பட்ட இந்த விடுதி, 2013 இல் ஹோட்டல் குழுமங்களில் முன்வரிசையிலுள்ள "சம்மிட் ஹோட்டல்கள் மற்றும் ரிசார்ட்சு"டன் இணைந்தது. இதனால் ஆசிய பசுபிக் பகுதிகளிலுள்ள ஹோட்டல்களின் பட்டியலில் இடம்பெற்றது.
# தி ரெயின்ட்ரீ ஹோட்டல், அண்ணா சாலை

## ஹோட்டல்

ரெயின்ட்ரீ ஹோட்டலில் மொத்தம் 230 அறைகள் உள்ளன. இதில் 154 டீலக்ஸ் அறைகள், 8 பிரிமியம் அறைகள், 51 கழக அறைகள், 4 ஸ்டூடியோ அறைகள், 12 எக்ஸ்கியூடிவ் சூட்கள் மற்றும் ஒரு ஜனாதிபதி சூட் ஆகிய அறைகள் உள்ளடங்கும். ஹோட்டலின் உணவகத்தில் சமையலறை, மதுவருந்தும் கூடம் கொண்ட அறை, மேற்கூரையில் பஞ்சாபி உணவகம் மற்றும் உயர்தர மதுவருந்தும் கூடம்பார் ஆகியவை இணைந்துள்ளன. மொத்தம் மூன்று விருந்தினர் பொதுக்கூடங்களும், மூன்று கூட்டத்திற்கான இடங்களும் உள்ளன. இந்த கூடங்களுக்கான மொத்த இடத்தின் அளவு 12000 சதுர அடிகள் (1100 சதுர மீட்டர்). ஆரோக்கியத்திற்கான கழகம் மற்றும் மருத்து நீருற்று ஆகியவற்றுடன் இணைந்த நீச்சல் குளமும் ஹோட்டலின் மேற்கூரைப் பகுதியில் அமைந்துள்ளது.  
உப்ஸைனி வடிவமைப்பாளர்கள் மற்றும் கட்டிடக் கலை நிபுணர்களால் ரெயின்ட்ரீ ஹோட்டல் கட்டப்பட்டது. ஹோட்டலின் உட்புறம் ஸெயிலெர் மற்றும் லிம் (மலேசியா) என்பவர்களால் கட்டப்பட்டது.
# தி ரெயின்ட்ரீ ஹோட்டல், அண்ணா சாலை

## விருதுகள்

1. சிறந்த கடல் உணவு சமையற்கலைக்கான விருதினை டைம்ஸ் ஃபுட் இந்தியா 2012 ஆம் ஆண்டு வழங்கியது - டைம்ஸ் ஃபுட் விருதுகள்.
1. சிறந்த சூழலுடன் கூடிய ஹோட்டலுக்கான விருதினை என்டிடிவி ஹிந்து 2011 ஆம் ஆண்டு வழங்கியது - என்டிடிவி ஹிந்து லைஃப்ஸடைல் விருதுகள்.
1. சிறந்த விருந்தோம்பலுக்கான விருதினை டி & பி ஆக்ஸிஸ் வங்கி 2011 ஆம் ஆண்டு வழங்கியது – பிசினஸ் கௌரவ் எஸ்எம்ஈ விருதுகள்.
# தி ரெயின்ட்ரீ ஹோட்டல், அண்ணா சாலை

## இருப்பிடம்

ரெயின்ட்ரீ ஹோட்டல் தேனாம்பேட்டைக்கு அருகில் அமைந்துள்ளது. எளிதாக அடையாளம் காணும்படியாக இந்த ஹோட்டல் அமைந்துள்ளதால், வெளியூர்களில் இருந்து வரும் பயணிகள் மற்றும் விருந்தினர்கள் விரைவில் இந்த ஹோட்டலை அணுகுகின்றனர். இந்த ஹோட்டல் எழும்பூரில் இருந்து 7 கிலோ மீட்டர் தொலைவிலும், ஆயிரம் விளக்குப் பகுதியிலிருந்து 5 கிலோ மீட்டர் தொலைவிலும், கோடம்பாக்கத்துக்கு அருகிலும் உள்ளது. ஹோட்டலில் இருந்து பெரும்பாலானவர்கள் அருகிலுள்ள இடங்களான மெரினா கடற்கரை, சிட்கோ தொழிற்பேட்டை மற்றும் கிண்டி குதிரைப் பந்தயம் போன்ற பிரசிதிபெற்ற இடங்களை விரைவாக அணுக முடியும்.
# தி ரெயின்ட்ரீ ஹோட்டல், அண்ணா சாலை

## போக்குவரத்து

**ரெயின்ட்ரீ ஹோட்டலுக்கு அருகிலுள்ள போக்குவரத்து வசதிகள்:**
- சென்னை சர்வதேச விமான நிலையம் – 14 கிலோ மீட்டர்
- சென்னை ரயில் நிலையம் – 10 கிலோ மீட்டர்
# கோல்கொண்டா விரைவுவண்டி

**கோல்கோண்டா விரைவுவண்டி** (Golconda Express) செகந்திராபாத் மற்றும் ஆந்திராவின் குண்டூர் ஆகிய நகரங்களுக்கிடையே இயங்கும் நகரிடைத் தொடருந்து ஆகும். இந்தியாவின் தெற்கு மத்திய ரயில்வேயினால் இயக்கப்படும் கோல்கோண்டா எக்ஸ்பிரஸ் 17201 / 17202 என்ற வண்டி எண்ணுடன் செயல்படுகிறது. இது மற்ற அதிவிரைவு ரயில்களைப்போல் அல்லாமல், மெதுவாக ஓடக்கூடிய ரயிலாகும். இது 383 கிலோமீட்டர்களை கடக்க 8 மணிநேரத்தினை எடுத்துக்கொள்கிறது. இந்த இடைப்பட்ட தூரத்தில் இருக்கும் ரயில் நிறுத்தங்கள் அனைத்திலும் நின்று செல்வதால், மெதுவான பயணத்தினை பயணிகளுக்கு அளிக்கிறது. மொத்த பயணநேரத்தில் சராசரியாக 8 மணிநேரம் 15 நிமிடங்களில் 385 கிலோமீட்டர்களைக் (239 மைல்) கடக்கிறது. தினசரி செயல்படும் ரயில்சேவையாக இது இயங்கி வருகிறது. நிறுத்துமிடங்களையும் கணக்கில் கொண்டால் இதன் வேகம் மணிக்கு 46.91 கிலோமீட்டர் (29.15 மைல்) ஆகும்.  
17202 என்ற ரயில் வண்டி எண்ணுடன் செகந்திரபாத் சந்திப்பில் இருந்து குண்டூர் சந்திப்பிற்கும், 17201 ரயில் என்ற வண்டி எண்ணுடன் குண்டூர் சந்திப்பில் இருந்து செகந்திரபாத் சந்திப்பிற்கும் கோல்கோண்டா விரைவுவண்டி செயல்படுகிறது.
# கோல்கொண்டா விரைவுவண்டி

## பெயர்க் காரணம்

ஹைதராபாத்தில் உள்ள வரலாற்றுச் சிறப்புமிக்க கோல்கொண்டா கோட்டையினை நினைவுகூரும் வகையில் கோல்கோண்டா விரைவுவண்டி என்ற பெயர் வைக்கப்பட்டுள்ளது. குதுப் ஷாஹி வம்சத்தினரால் உருவாக்கப்பட்ட இக்கோட்டை ஹைதராபாத்தில் குறிப்பிடத்தக்க இடங்களில் ஒன்று, அவர்கள் வம்சத்தின் அடையாளம்.
# கோல்கொண்டா விரைவுவண்டி

## பதிவுகள்

1973 ஆம் ஆண்டு கோல்கோண்டா எக்ஸ்பிரஸ், இந்தியாவின் நீராவியினால் இயங்கும் ரயில்களில் மிக விரைவானது என்று பெயர் பெற்றது.
# கோல்கொண்டா விரைவுவண்டி

## வழிகள்

செகந்திராபாத்தில் இருந்து குண்டூருக்குச் செயல்படும் கோல்கோண்டா எக்ஸ்பிரஸ் விஜயவாடா, வாரங்கல் மற்றும் காஸிபேட் ஆகியே நகரங்களின் வழியே செல்கிறது. குண்டூரில் இருந்து காலையில் 5.45 மணிக்கு புறப்படும் கோல்கோண்டா எக்ஸ்பிரஸ் செகந்திராபாத்தினை மதியம் 1.45 மணியளவில் சென்றடைகிறது. கோல்கோண்டா எக்ஸ்பிரஸ் செகந்திராபாத்தில் இருந்து மதியம் 1.05 க்கு புறப்பட்டு குண்டூரினை 8.20 மணியளவில் சென்றடைகிறது.
# கோல்கொண்டா விரைவுவண்டி

## விபத்துக்கள்

2003 ஆம் ஆண்டு ஜூலை மாதம் 2 ஆம் தேதி கோல்கோண்டா எக்ஸ்பிரஸ் வாரங்கலுக்கு அருகேயுள்ள பாலத்தில் விபத்துக்குள்ளானது. இந்த விபத்தில் குறைந்தபட்சம் 21 பேர் இறந்ததாக அறியப்படுகிறது. 1999 ஆம் ஆண்டு ஆந்திர பிரதேச மாநிலத்தின், வாரங்கல் மாவட்டத்தில் கோல்கோண்டா எக்ஸ்பிரஸ் ஃகான்புர் ரயில் நிலையத்திற்கு அருகே தண்டவாளத்தில் இருந்து தடம்புரண்டது.  
2014 ஆம் ஆண்டு கோல்கோண்டா எக்ஸ்பிரஸின் ஒரு பெட்டியில் தீ விபத்து ஏற்பட்டது. தீ விபத்தினைப் பற்றி அறிந்தவுடன் அடுத்தடுத்த பெட்டிகளில் இருந்த பயணிகள் அங்கிருந்து வெளியே குதித்து தப்பித்தனர்.
# கோல்கொண்டா விரைவுவண்டி

## வழித்தடமும் நிறுத்தங்களுக்கான நேரமும்

| எண். | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம்(நிமிடங்கள்) | கடந்த தொலைவு (கி.மீ) | நாள் | பாதை |
| --- | --- | --- | --- | --- | --- | --- | --- |
| 1 | செகந்திரபாத் சந்திப்பு (SC) | தொடக்கம் | 13:05 | 0 | 0 | 1 | 1 |
| 2 | மௌலா அலி (MLY) | 13:14 | 13:15 | 1 | 6 | 1 | 1 |
| 3 | போங்கிர் (BG) | 13:39 | 13:40 | 1 | 47 | 1 | 1 |
| 4 | அலேர் (ALER) | 13:54 | 13:55 | 1 | 70 | 1 | 1 |
| 5 | ஜாங்கௌன் (ZN) | 14:04 | 14:05 | 1 | 84 | 1 | 1 |
| 6 | ஃகான்புர் (GNP) | 14:34 | 14:35 | 1 | 112 | 1 | 1 |
| 7 | காஸிபேட் சந்திப்பு (KZJ) | 15:05 | 15:07 | 2 | 132 | 1 | 1 |
| 8 | வாரங்கல் (WL) | 15:20 | 15:22 | 2 | 142 | 1 | 1 |
| 9 | நெகோன்டா (NKD) | 15:44 | 15:45 | 1 | 172 | 1 | 1 |
| 10 | கேசமுத்திரம் (KDM) | 15:57 | 15:58 | 1 | 188 | 1 | 1 |
| 11 | மஹ்பூபபாத் (MABD) | 16:20 | 16:25 | 5 | 203 | 1 | 1 |
| 12 | கார்லா (GLA) | 16:43 | 16:44 | 1 | 222 | 1 | 1 |
| 13 | டோர்னக்கல்லு சந்திப்பு (DKJ) | 16:51 | 16:52 | 1 | 227 | 1 | 1 |
| 14 | கம்மம் (T) | 17:15 | 17:16 | 1 | 250 | 1 | 1 |
| 15 | போனா கலு (BKL) | 17:29 | 17:30 | 1 | 278 | 1 | 1 |
| 16 | மதிரா (MDR) | 17:43 | 17:44 | 1 | 294 | 1 | 1 |
| 17 | எருபலேம் (YP) | 17:54 | 17:55 | 1 | 309 | 1 | 1 |
| 18 | கொண்டாபள்ளி (KI) | 18:54 | 18:55 | 1 | 333 | 1 | 1 |
| 19 | ராயனாபாட் (RYP) | 19:01 | 19:02 | 1 | 339 | 1 | 1 |
| 20 | விஜயவாடா சந்திப்பு (BZA) | 19:55 | 20:15 | 20 | 351 | 1 | 1 |
| 21 | கிருஷ்ணா கானல் (KCC) | 20:28 | 20:29 | 1 | 356 | 1 | 1 |
| 22 | மங்களகிரி (MAG) | 20:37 | 20:38 | 1 | 363 | 1 | 1 |
| 23 | நம்புரு (NBR) | 20:49 | 20:50 | 1 | 374 | 1 | 1 |
| 24 | கோகாமுக் (PDKN) | 20:54 | 20:55 | 1 | 377 | 1 | 1 |
| 25 | குண்டூர் சந்திப்பு (GNT) | 21:20 | முடிவு | 0 | 383 | 1 | 1 |
# இந்தியாவில் கம்பெனி ஆட்சி

**இந்தியாவில் பிரித்தானிய கிழக்கிந்திய கம்பெனி ஆட்சி** அல்லது **கம்பெனி ஆட்சி** (Company rule in India) or (Company Raj),.
1757ஆம் ஆண்டில் நடந்த பிளாசி சண்டைக்குப்பின், வங்காள நவாப், பிரிட்டன் கிழக்கிந்திய கம்பேனி நிறுவனத்திடம் சரண் அடைந்த பின், இந்திய துணைக் கண்டத்தில் பிரித்தானிய கிழக்கிந்திய கம்பேனியின் ஆட்சி காலூன்றியது. 1765 ஆண்டு முதல் வங்காளம், ஒரிசா மற்றும் பிகாரில் திவானி எனும் நிலவரி வசூலிக்கும் உரிமையைப் பெற்றது.  
1773ஆம் ஆண்டில், கிழக்கிந்திய கம்பேனியின் ஆட்சிக்குட்பட்ட நிலப்பரப்பின், தலைமை ஆளுனர், வாரன் ஏசுடிங்குசு நேரடி நிர்வாகத்தில், கல்கத்தா நகரை தலைமையகமாகக் செயல்பட்டது. கிழக்கிந்திய கம்பேனி நிறுவனம் பல பங்குதாரர்களைக் கொண்ட, லாப நோக்கத்துடன் செயல்படும், தனியார் கூட்டு வர்த்தக நிறுவனம் ஆகும். இதன் நிர்வாகக் குழு மற்றும் தலைமையகம் லண்டனில் அமைந்திருந்தது. கிழக்கிந்திய கம்பேனி தனக்கென காவல் படை, இராணுவப் படை மற்றும் நீதிமன்றங்கள் கொண்டது.  
கிழக்கிந்திய கம்பேனி நிர்வாகிகள், அதிகாரிகள் மற்றும் ஊழியர்களின் ஊழல்களையும், அதிகார துஷ்பிரயோகங்களையும் தடுத்து நிறுத்திட, பிட்டின் இந்தியா சட்டம், பிரித்தானிய அரசு நடைமுறைப்படுத்தியது. கிழக்கிந்திய நிறுவனச் சட்டம், 1784, சிப்பாய்க் கிளர்ச்சி, 1857க்குப் பின், பிரித்தானிய அரசு கொண்டு வந்த இந்திய அரசுச் சட்டம், 1858க்கு பின்னர் முடிவடைந்தது. 1858ஆம் ஆண்டில் பிரித்தானிய கிழக்கிந்திய நிறுவனம் கலைக்கப்பட்டு, இந்தியத் துணைக் கண்டத்தை, இந்தியன் சிவில் சர்வீஸ் தேர்வில் தேறிய அதிகாரிகளின் நிர்வாகத்தில், பிரித்தானியப் பேரரசு தனது நேரடி ஆட்சியின் கீழ் கொண்டு வந்தது.
# இந்தியாவில் கம்பெனி ஆட்சி

## எல்லைகளை விரிவு செய்தல்

இந்தியத் துணைக் கண்டத்தில் வணிகம் செய்து லாபம் ஈட்டும் நோக்கத்தில், பிரித்தானிய கிழக்கிந்திய கம்பெனி, பிரித்தானிய வணிகர்களால் லண்டனில் 1600ஆம் ஆண்டில் நிறுவப்பட்டது. இந்தியாவில் ஆந்திரா மாநிலத்தின் மசூலிப்பட்டணக் கடற்கரையில் 1611ஆம் ஆண்டிலும், சூரத்தில் 1612ஆம் ஆண்டிலும், 1640இல் விஜயநகரப் பேரரசின் அனுமதியுடன், சென்னையிலும். பின் பம்பாய் நகரிலும் வணிகக் கூடங்களை திறந்தனர்.  
இருபது ஆண்டுகளுக்குப் பின்னர் 1640ஆம் ஆண்டில் கல்கத்தாவில் தொழிற்கூடங்கள் மற்றும் வணிக நிறுவனங்கள் தொடங்கினர். போர்த்துகேய கிழக்கிந்தியக் கம்பனி, பிரான்சு இந்திய கம்பேனி, டச்சு இந்திய கம்பேனிகளுடான போட்டியில், பிரித்தானிய கிழக்கிந்திய நிறுவனம் வெற்றி அடைந்தது.  
ராபர்ட் கிளைவ் மற்றும் ஆண்ட்ரே பஸ்தாமாண்டி ஆகிய கிழக்கிந்தியக் கம்பேனியின் படைத் தலைவர்களின் தலைமையிலான படைகள், 1757இல் நடந்த பிளாசிப் போர் மற்றும் 1764இல் நடந்த
பக்சார் போர்களில் பெற்ற வெற்றியால், வங்காளம், ஒரிசா மற்றும் பிகாரில் நிலவரி வசூலிக்கும் உரிமையும், 1773இல் கீழ் கங்கைப் பகுதிகளில் பல நிலப்பரப்புகளும் அடைந்தனர்.  
கர்நாடகப் போர்கள் (1746 – 1758), ஆங்கிலேய-மைசூர்ப் போர்கள் (1766-1799), ஆங்கிலேய-மராட்டியப் போர்கள் (1772-1818), ஆங்கிலேய-நேபாளப் போர் (1814 - 16), ஆங்கிலேய-பர்மியப் போர்கள் (1824-1826), இரண்டாம் ஆங்கிலேய-சீக்கியப் போர்கள் (1849-1856) மூலம் வட மேற்கு இந்தியாவிலும், மேற்கு இந்தியாவிலும், தென்னிந்தியாவிலும், வடகிழக்கு இந்தியாவிலும், கிழக்கிந்தியக் கம்பெனியினர தங்களது ஆளும் நிலப்பரப்பை விரிவுபடுத்திக் கொண்டனர்.  
ஆங்கிலேய-நேபாளப் போர் (1814–16) முடிவில் ஏற்பட்ட சுகௌலி உடன்படிக்கை மூலம், நேபாள இராச்சியம் கைப்பற்றிருந்த தற்கால உத்தராகண்ட் மாநிலத்தின் கார்வால், குமாவுன், சிக்கிம், டார்சிலிங் மற்றும் மேற்கு தராய் சமவெளிப் பகுதிகள் பிரித்தானியக் கிழக்கிந்திய கம்பெனியினர் கைக்கு வந்தது.  
ஆங்கிலேய-பர்மியப் போர்கள் மூலம் அசாம், மணிப்பூர், அரக்கான் பகுதிகளை, பர்மாவிடமிருந்து கைப்பற்றினர்.  
ஆங்கிலேய-மராட்டியப் போர்கள் மூலம் குசராத்து, இராசத்தான், மத்திய இந்தியா மற்றும் மகாராட்டிரா பகுதிகளை, மராட்டியர்களிடமிருந்து கைப்பற்றினர்.  
1836-இல் தற்கால உத்தரப் பிரதேச மாநிலப் பகுதிகளைக் கொண்டு வடமேற்கு மாகாணத்தை நிறுவினர். 1838-இல் அவத் பிரதேசத்தைக் கைப்பற்றினர்.  
ஆங்கிலேய–சீக்கியர் போர்களின் (1848 - 1849) முடிவில், சீக்கியப் பேரரசிடமிருந்த பஞ்சாப் மற்றும் வடமேற்கு எல்லைப்புற மாகாணப் பகுதிகள் கிழக்கிந்திய கம்பெனி ஆட்சியுடன் இணைக்கப்பட்டது.  
சென்னை மாகாணம், வங்காள மாகாணம், பம்பாய் மாகாணம், ரோகில்கண்ட், கோரக்பூர், தோவாப், தில்லி, அசாம், சிந்து, பஞ்சாப் மாகாணம், வடமேற்கு எல்லைப்புற மாகாணம் மற்றும் வடமேற்கு மாகாணங்கள் கிழக்கிந்தியக் கம்பெனி ஆட்சியின் நேரடி நிர்வாகத்தில் இருந்தன.  
1818-இல் ஏற்பட்டுத்தப்பட்ட இந்தியத் துணைப்படைத் திட்டத்தின் படி, பிரித்தானிய கிழக்கிந்தியக் கம்பெனியின் ஆட்சிக்கு கட்டுப்பட்ட 565 இந்து, இசுலாமிய மற்றும் சீக்கிய சுதேச சமசுதானங்கள் இருந்தன.
# இந்தியாவில் கம்பெனி ஆட்சி

## சென்னை மாகாணத்தில் கம்பனி ஆட்சி (1684-1858)

தமிழகத்தில் முதன் முதலில் ஆங்கிலேயர் பதினாறாம் நூற்றாண்டில் கால் பதித்தனர். தற்கால சென்னை நகரத்தில், புனித சார்ச்சு கோட்டையைக் கட்டினர். முதலில் வர்த்தகம் மட்டும் செய்து வந்த ஆங்கில கிழக்கிந்தியக் கம்பனி, பின் மெல்ல மெல்ல உள்ளூர் அரசியல் விவகாரங்களில் தலையிடத் தொடங்கியது. 1684 ஆம் ஆண்டு தென்னாட்டில் உள்ள கம்பனி பிரதேசங்கள், சென்னை மாகாணம் என்ற பெயரில் ஒருங்கிணைக்கப்பட்டன. பதினெட்டாம் நூற்றாண்டில், நடைபெற்ற கர்நாடகப் போர்களால், ஆங்கிலேயர்களின் கை ஓங்கியது. ஆற்காடு நவாப் மற்றும், ஃபிரஞ்சுப் படைகளை வென்றதால், அவர்களின் ஆதிக்கத்திலிருந்த பல பகுதிகள் ஆங்கிலேயர் வசம் வந்தன. ஐதர் அலி, மற்றும் திப்பு சுல்தானை வீழ்த்தியதின் மூலம் மேற்கிலும், கட்டபொம்மன், மருது பாண்டியர் முதலிய பாளையக்காரர்களை வென்றதன் மூலம் சென்னை மாகாணத்தில் கம்பெனி ஆட்சி வலுப்பெற்றது.
# இந்தியாவில் கம்பெனி ஆட்சி

## இராணுவம் மற்றும் குடிமைப் பணிகள்

1772ஆம் ஆண்டில் வாரன் ஏசுடிங் முதல் கவர்னர் செனரலாக, கொல்கத்தாவில் பதவியேற்றவுடன், கிழக்கிந்தியக் கம்பெனியின், வங்காள மாகாண இராணுவத்தை விரைவாக பெருக்கினார்.
அயோத்தி வீரர்கள், இராசபுதன ராசபுத்திரர்கள் மற்றும் பிராமணர்களை கம்பேனி படையணிகளில் திரட்டினார்.
| பிரித்தானியப் படைகள் | இந்தியப் படைகள் |  |
| --- | --- | --- |
| 24,000 | 24,000 | 9,000 |  
மூன்றாம் ஆங்கிலேய-மைசூர் போருக்குப்பின் 1791இல் சென்னை மாகாணப் படைகளுக்கு ஆதரவாகவும், சாவா, இலங்கை போன்ற வெளி நாட்டுப் போர்களுக்குத் துணையாக வங்காள மாகாணப் படைகள் பயன்பட்டன.  
வேலூர் சிப்பாய் எழுச்சியின் போது, 1806இல் கிழக்கிந்திய கம்பேனியின் படையில் 1,54,500 படைவீரர்களும் அதிகாரிகளும் இருந்தனர்.  
| மாகாணங்கள் | ஆங்கிலேயப் படைகள் | இந்தியப் படைகள் | மொத்தம் |  |
| --- | --- | --- | --- | --- |
| வங்காளம் | 7,000 | 57,000 | 64,000 |  |
| சென்னை | 11,000 | 53,000 | 64,000 |  |
| பம்பாய் | 6,500 | 20,000 | 26,500 |  |
| மொத்தம் | 24,500 | 130,000 | 154,500 | } |  
| மாகாணங்கள் | பிரித்தானியப் படைகள் | இந்தியப் படைகள் |  |  |  |  |  |  |  |
| --- | --- | --- | --- | --- | --- | --- | --- | --- | --- |
| வங்காளம் | 1,366 | 3,063 | 17,003 | 21,432 | 19,288 | 4,734 | 1,497 | 112,052 | 137,571 |
| சென்னை | 639 | 2,128 | 5,941 | 8,708 | 3,202 | 2,407 | 1,270 | 42,373 | 49,252 |
| பம்பாய் | 681 | 1,578 | 7,101 | 9,360 | 8,433 | 1,997 | 637 | 33,861 | 44,928 |
| உள்ளூர் படைகள் | 6,796 | 2,118 | 23,640 | 32,554 |  |  |  |  |  |
| " "
வகைப் படுத்தப் படாதவர்கள் | 7,756 |  |  |  |  |  |  |  |  |
| இராணுவ காவல்துறை | 38,977 |  |  |  |  |  |  |  |  |
| **மொத்தம்** | 2,686 | 6,769 | 30,045 | 39,500 | 37,719 | 11,256 | 3,404 | 211,926 | 311,038 |
# இந்தியாவில் கம்பெனி ஆட்சி

## வளர்ச்சிப் பணிகள்

அஞ்சல், தந்தி சேவைகள் தொடங்கப்பட்டது. ஆங்கிலேய முறை கல்வி வளர்ந்தது. தொடருந்து சேவை துவக்கப்பட்டது.
# இந்தியாவில் கம்பெனி ஆட்சி

## கிழக்கிந்திய கம்பெனி ஆட்சியின் வீழ்ச்சி

கிழக்கிந்திய நிறுவனத்தின் கீழ் அமைந்த கம்பெனி ஆட்சியின் நிர்வாகத்தில் ஊழல் பெருகியதாலும், கடுமையான பஞ்சத்தாலும் கம்பெனியின் நிதி திவாலா நிலைக்குச் சென்றதாலும், சிப்பாய்க் கிளர்ச்சிக்குப்பின் 1858ஆம் ஆண்டின் இறுதியில், கிழக்கிந்திய நிறுவனத்தை கலைக்கப்பட்டதால், இந்தியாவில் கம்பெனி ஆட்சி முடிவுற்று, பிரித்தானியா பேரரசின் கீழ் பதவி வகித்த *வைஸ்ராய்* தலைமையில் இந்திய துணைக் கண்டத்து ஆட்சியை தனது நேரடிக் கட்டுக்குள் கொண்டு வந்தது.
# இந்தியாவில் கம்பெனி ஆட்சி

## இதனையும் காண்க

- பிரித்தானிய கிழக்கிந்திய நிறுவனம்
- பிளாசி சண்டை 1757
- பக்சார் சண்டை 1764
- பர்மாவில் பிரித்தானிய ஆட்சி
- பிரித்தானியாவின் இந்தியப் பேரரசு
- இந்திய மன்னராட்சி அரசுகளின் பட்டியல்
- துணைப்படைத் திட்டம்
# கிராண்ட் எலியட்

**கிராண்ட் டேவிட் எலியட்** (*Grant David Elliott*, பிறப்பு: 21 மார்ச் 1979, ஜோகானஸ்பேர்க்) நியூசிலாந்து துடுப்பாட்ட வீரர். பல்துறை ஆட்டக்காரரான இவர் வலக்கை மட்டையாளரும், வலக்கைப் பந்துவீச்சாளரும் ஆவார்.  
தென்னாப்பிரிக்காவில் பிறந்த எலியட் 1996-97 காலப்பகுதியில் தென்னாப்பிரிக்காவில் கௌட்டெங் அணியில் முதல்தரப் போட்டிகளில் விளையாடினார். 2001 ஆம் ஆண்டில் நியூசிலாந்துக்கு இடம் பெயர்ந்தார். 2007 ஆம் ஆண்டில் நியூசிலாந்து அணியில் விளையாடுவதற்குத் தகுதி பெற்றார்.  
2008 ஆம் ஆண்டில் நியூசிலாந்து தேசிய அணியில் சேர்ந்து முதல் முதலாக இங்கிலாந்து அணிக்கு எதிராக தேர்வுப் போட்டியில் விளையாடினார். அதே ஆண்டில் இங்கிலாந்துக்கு எதிரான ஒரு-நாள் போட்டியிலும் விளையாடி முதல் ஆட்டத்தில் 3 இலக்குகளைக் கைப்பற்றினார். 2009 ஆம் ஆண்டில் தனது மூன்றாவது போட்டியில் ஆத்திரேலியாவுக்கு எதிராக விளையாடி தனது முதலாவது சதத்தைப் பெற்றார். 2013 ஆம் ஆண்டுக்குப் பின்னர் இவர் எந்த ஒரு-நாள் போட்டியிலும் கலந்து கொள்ளாவிட்டாலும், 2015 உலகக்கிண்ணப் போட்டியில் விளையாட அழைக்கப்பட்டார்.
# கிராண்ட் எலியட்

## பன்னாட்டு சதங்கள்

| கிராண்ட் எலியட்டின் ஒரு நாள் சதங்கள் |  |  |  |  |  |  |
| --- | --- | --- | --- | --- | --- | --- |
| **1** | 115 | அடிலெயிட், ஆத்திரேலியா | அடிலெய்டு நீள்வட்ட அரங்கம் | 2009 | தோல்வி |  |
| **2** | 104* | துனெடின், நியூசிலாந்து | பல்கலைக்கழக ஓவல் | 2015 | வெற்றி | } |
# கிங்க்ஃபிஷர் ஏர்லைன்ஸ்

**கிங்க்ஃபிஷர் ஏர்லைன்ஸ் நிறுவனம்** (Kingfisher Airlines Limited) இந்தியாவினை அடிப்படையாகக் கொண்டு செயல்படும் விமானச் சேவை நிறுவனமாகும். இதன் தலைமையகம் மும்பையின் அந்தேரியில் உள்ளது, இதன் பதிவு அலுவலகம் பெங்களூரின் யுபி சிட்டியில் உள்ளது. கிங்க்ஃபிஷர் நிறுவனம் தனது பங்கீட்டாளரான யுனைடெட் ப்ரேவெரிஸ் குழுவுடன், குறைந்த கட்டண விமானச் சேவையான கிங்க்ஃபிஷர் ரெட்டின் 50 சதவீத பங்குகளைப் பகிர்ந்துள்ளது. 2011 ஆம் ஆண்டு வரை இந்தியாவின் உள்நாட்டு விமானச் சந்தையில் இரண்டாவது அதிகப்படியான பங்குகளைக் கொண்ட நிறுவனம் கிங்க்ஃபிஷர் ஏர்லைன்ஸ் நிறுவனமாகும். பலவைகையான பொருளாதாரப் பிரச்சினைகளை கிங்க்ஃபிஷர் நிறுவனம் சந்தித்தது. 2012 ஆம் ஆண்டின் தொடக்கத்தில் ஏற்பட்ட பல நிதிப்பிரச்சினைகளால், அந்தாண்டின் ஏப்ரல் மாதம் இதன் பங்குகள் சந்தைப் பகுதியில் குறையத் தொடங்கின.  
பறக்கும் விமானங்களுக்கான அனுமதியினை வழங்கும் டிஜிசிஏ அக்டோபர் 20, 2012 இல் கிங்க்ஃபிஷர் நிறுவனத்தின் விமானச் சான்றிதழை இடைநீக்கம் செய்தது. இதனால் கிங்க்ஃபிஷர் நிறுவனத்தின் செயல்பாடுகள் முடக்கப்பட்டு, பணியாளர்கள் பல நாட்கள் வேலையில்லாமல் இருந்தனர். அக்டோபர் 25, 2012 இல் கிங்க்ஃபிஷரின் பணியாளர்கள் மீண்டும் பணிக்குத் திரும்பினர்.
# கிங்க்ஃபிஷர் ஏர்லைன்ஸ்

## இலக்குகள்

ஏப்ரல் 10, 2012 ன் படி கிங்க்ஃபிஷர் ஏர்லைன்ஸ் நிறுவனம் இந்தியாவில், 25 உள்நாட்டு சேருமிடங்களைக் கொண்டிருந்தது. இறுதியாக டெல்லி- லண்டனின் ஹீத்ரூ இடையிலான கடைசிப் பறப்பிற்குப் பின் ஏப்ரல் 10, 2012 முதல் தனது பன்னாட்டுச் சேவைகள் அனைத்தையும் இடைநிறுத்தம் செய்தது. விமானச்சேவை செயல்படத் தொடங்கியபோது ஏர்பஸ் ஏ320 விமானங்கள், ஏடிஆர் 42 ஏடிஆர் 72 விமான ரகங்களுடன் செயல்பட்டது. லண்டன், இங்கிலாந்து ஆகிய இடங்களுக்கு செப்டம்பர் 2008 இல் இயக்கப்பட்ட லண்டன், இங்கிலாந்து பறப்புகள்தான் கிங்க்ஃபிஷர் ஏர்லைன்ஸின் முதல் நீண்ட தூர விமானச் சேவை ஆகும். புதிய விமானங்களைக்கொண்டு ஆப்பிரிக்கா, ஆசியா, ஐரோப்பா, வட அமெரிக்கா மற்றும் ஓசியனியா ஆகிய இடங்களுக்கும் நீண்ட தூர சேவை வழங்க முடிவுக்கு வந்தது கிங்க்ஃபிஷர் ஏர்லைன்ஸ். நீண்ட தூர நிறுத்தற் சேவைகள் அனைத்தும் ஏர்பஸ் ஏ330 – 200 ரக விமானங்களைக் கொண்டு செயல்படுத்தப்பட்டன.
# கிங்க்ஃபிஷர் ஏர்லைன்ஸ்

## கோட்ஷேர் ஒப்பந்தங்கள்

சர்வதேச விமானப் போக்குவரத்துச் சங்கம் கிங்க்ஃபிஷர் நிறுவனத்தினை இடைநீக்கம் செய்வதற்கு முன்பு, கிங்க்ஃபிஷர் நிறுவனம் பின்வரும் நிறுவனங்களுடன் கோட்ஷேர் ஒப்பந்தங்களைக் கொண்டிருந்தன.  
- அமெரிக்கன் ஏர்லைன்ஸ் (ஒன் வேர்ல்டு)
- ஏசியானா ஏர்லைன்ஸ் (ஸ்டார் அலையன்ஸ்)
- பிலிப்பைன் ஏர்லைன்ஸ்
# கிங்க்ஃபிஷர் ஏர்லைன்ஸ்

## விமானக் குழுக்கள்

ஏர்பஸ் ஏ320 குடும்ப ரக விமானங்கள் மற்றும் ஏடிஆர் 42, ஏடிஆர் 72 ஆகிய விமானங்கள்தான் கிங்க்ஃபிஷர் ஏர்லைன்ஸில் முக்கிய இடத்தில் இருந்தன. இவை குறைந்த தூர நிறுத்தற்குரிய விமானங்களாகவும், உள்நாட்டு பயன்பாட்டிற்கான விமானங்களாகவும் பயன்பட்டன. ஏர்பஸ் ஏ330 – 200 விமானங்கள் சர்வதேச அளவில் நெடுந்தூர நிறுத்தற்குரிய விமானங்களாக செயல்பட்டன. ஜனவரி 2009 ன் படி, கிங்க்ஃபிஷர் ஏர்லைன்ஸின் விமானக் குழுக்களின் சராசரி வயது 2.3 ஆண்டுகளாகும். அனைத்து ஏடிஆர் ரக விமானங்களும், சில ஏர்பஸ் ஏ320 விமானங்களும் கிங்க்ஃபிஷர் ரெட் விமானச் சேவைகளுக்காகப் பயன்படுத்தப்பட்டுள்ளன. மார்ச் 2012 வரை கிங்க்ஃபிஷர் ஏர்லைன்ஸ் பின்வரும் விமானக் குழுக்களைக் கொண்டிருந்தது.  
<>
**'''Kingfisher Airlines Fleet'''**  
| <span>விமானம் | <span>மொத்தம் | <span>ஆர்டர் | <span>விருப்பங்கள் | <span>பயணிகள் |  |  |
| --- | --- | --- | --- | --- | --- | --- |
| ஏர்பஸ் ஏ319 – 100 | 3 | — | — | 0 | 144 | 144 |
| ஏர்பஸ் ஏ320 – 200 | 10 | (67) | — | 20 | 114 | 134 |
| 3 | 0 | 174 | 174 |  |  |  |
| 8 | 0 | 180 | 180 |  |  |  |
| ஏர்பஸ் ஏ321 – 200 | 6 | — | — | 32 | 119 | 151 |
| 2 | 0 | 199 | 199 |  |  |  |
| ஏர்பஸ் ஏ350 – 800 | — | (5) | — | TBA |  |  |
| ஏர்பஸ் ஏ380 – 800 | — | (5) | (5) | 0 | 0 | 800 |
| ஏடிஆர் 72 – 500 | 2 | — | — | 0 | 48 | 48 |
| ஏடிஆர் 72 – 500 | 17 | — | 20 | 0 | 66 | 66 |
| 8 | 0 | 72 | 72 |  |  |  |
</>  
- முதல் – கிங்க்ஃபிஷர் முதல் ரக பயணிகள்
- வகுப்பு – கிங்க்ஃபிஷர் வகுப்பு ரக பயணிகள்  
கிங்க்ஃபிஷர் ஏர்லைன்ஸ் தற்போது எந்த உயர்தர வழித்தடங்களுடனும் செயல்படவில்லை.
# கிங்க்ஃபிஷர் ஏர்லைன்ஸ்

## விருதுகள்

- 2010 - இந்தியா மற்றும் மத்திய ஆசியாவின் சிறந்த விமானச் சேவைக்கான விருது.
- 2010 – சிறந்த பொருளாதார ரக இருக்கைகளுக்கான விருது.
- 2010 – இந்தியா மற்றும் மத்திய ஆசியாவின் சிறந்த பணியாளர் சேவைக்கான விருது.
- 2010 – ஸ்கைடிராக்ஸினால் ஐந்து நட்சத்திர மதிப்பு தொடர்ந்து மூன்றாவது ஆண்டாக வழங்கப்பட்டது.
# கிங்க்ஃபிஷர் ஏர்லைன்ஸ்

## கிங்க்ஃபிஷரின் வசதிகள் மற்றும் அறைகள்

கிங்க்ஃபிஷரின் முதல் ரக பயணிகள், கிங்க்ஃபிஷரின் வெள்ளிக் குழு மற்றும் கிங்க்ஃபிஷரின் தங்கக் குழு ஆகிய குழுக்களின் உறுப்பினர்களின் பயன்பாட்டிற்காக கிங்க்ஃபிஷர் சில விமான நிலையங்களில் தனிப்பட்ட அறைகள் மற்றும் சில வசதிகளைச் செய்து கொடுத்துள்ளன. அந்த விமான நிலையங்களின் விவரம் பின்வருமாறு:  
1. கெம்பேகோவ்டா சர்வதேச விமான நிலையம்.
1. சென்னை சர்வதேச விமான நிலையம்.
1. சத்ரபதி சிவாஜி சர்வதேச விமான நிலையம் (மும்பை).
1. கொச்சி சர்வதேச விமான நிலையம் (கொச்சி).
1. இந்திரா காந்தி சர்வதேச விமான நிலையம் (டெல்லி).
1. லண்டன் ஹீத்ரூ விமான நிலையம்.
1. நேதாஜி சுபாஷ் சந்திரபோஸ் சர்வதேச விமான நிலையம் (கொல்கத்தா).
1. ராஜீவ் காந்தி சர்வதேச விமான நிலையம் (ஹைதராபாத்).
# கிங்க்ஃபிஷர் ஏர்லைன்ஸ்

## நஷ்டம்

2005 ஆம் ஆண்டு மே மாதம் செயல்படத்துவங்கிய இந்த நிறுவனம் 2012 ஆம் ஆண்டு வாக்கில் அக்டோபர் மாதம் இதுவரை 16,026 கோடிகள் நஷ்டம் அடைந்துள்ளது.
# செருமானியப் பன்னாட்டுப் பள்ளி, சென்னை

**செருமானிய பன்னாட்டுப் பள்ளி, சென்னை** (*German International School Chennai*) சென்னையின் புறநகர்ப்பகுதியான பாலவாக்கத்தில் பன்னாட்டு மாணவர்களும் பயிலுமாறு அமைந்துள்ள துவக்கப்பள்ளியும் இடைநிலைப் பள்ளியுமாகும். இந்தப் பள்ளி 2010ஆம் ஆண்டு சென்னையிலுள்ள செருமானிய கிளைத் தூதரகம் மற்றும் கோத்தே கழகத்தின் துணையுடன் நீலாங்கரையில் நிறுவப்பட்டது. பின்னர் பாலவாக்கத்திற்கு விரிவாக்கப்பட்டு 2014ஆம் ஆண்டிலிருந்து தங்குவிடுதி வசதியையும் அளிக்கத் துவங்கியுள்ளது. ஒன்றாவது வகுப்பிலிருந்து எட்டாவது வகுப்பு வரை செருமனியில் பின்பற்றப்படும் துரிங்கிய பாடத்திட்டத்தின்படியும் 9ஆவது, 10ஆவது வகுப்புகளில் பன்னாட்டளவில் பின்பற்றப்படும் பன்னாட்டு இடைநிலைக் கல்விக்கான பொதுச் சான்றிதழ் (IGCSE) பாடதிட்டத்தின்படியும் கல்வி வழங்கப்படுகின்றது. ஆங்கிலம், செருமன் இருமொழிகளில் கல்வி பயில்விக்கப்படுகின்றது.
# பர்குந்தா

**பர்குந்தா** (**Farkhunda**) என்பவர் ஆப்கானிஸ்தானின் தலைநகரான காபூலைச் சேர்ந்த 27 வயது பெண் ஆவார். 2015 ஆம் ஆண்டு மார்ச்சு மாதம் 19 ஆம் திகதி அங்குள்ள ஷா-டோ ஷாம்சிரா மசூதிக்குள் தொழுகைக்குச்சென்ற போது குரானை எரித்துவிட்டதாக எழுந்த தவறான தகவலால் அடித்துக்கொலை செய்யப்பட்டார்.
# பர்குந்தா

## நிகழ்வு

காபூலில் அமைந்துள்ள ஷா-டோ ஷாம்சிரா மசூதிக்கு பர்குந்தா தொழுகைக்குச் சென்றபோது, அவர் குரானை எரித்துவிட்டதாகச் சிலர் வெளியில் ஒரு தகவலைச் சொன்னார்கள். அது நகர் முழுவதும் பரவியதால் ஏராளமான ஆட்கள் கூடி அவளை மசூதிக்கு வெளியில் இழுத்துவந்து அடித்துக் கொன்றனர். அவரின் உயிர் பிரிவதற்குள் அந்த நகரில் ஓடும் ஆற்றங்கரைக்கு எடுத்துச்சென்று எரித்தனர். ஆனால் இதை ஆயிரக்கணக்கானோர் சுற்றி நின்று வேடிக்கை மட்டும் பார்த்தனர். அப்போது தீயணைப்பு வீரர்கள் அப்பெண்ணின் உடலை மீட்டுச்சென்றனர்.
# பர்குந்தா

## விசாரணை

ஆப்கானிஸ்தான் காவலர்கள் நடத்திய முதற்கட்ட விசாரணையில் இவர் நிரபராதி என்று தெரிய வந்துள்ளது. அதனால் இவரின் சாவுக்கு நியாயம் கேட்டு ஏராளமான பெண்கள் காபூல் நகரில் ஊர்வலம் சென்றனர்.
# இடைகால்

**இடைகால்** (*IDAIKAL*) தமிழ்நாட்டில் தென்காசி மாவட்டம் கடையநல்லூர் வட்டத்தில் உள்ள ஒரு கிராமம் ஆகும். இந்த ஊர் மதுரை-தென்காசி நெடுஞ்சாலையில் உள்ளது. இந்த ஊரிலிருந்து வடக்கே 5 கிலோமீட்டர் தூரத்தில் கடையநல்லூரும், தெற்கே 8 கிலோமீட்டர் தூரத்தில் தென்காசியும் உள்ளது.  
பிற்காலப் பாண்டியல் ஆண்டிக் காலத்தில் *முள்ளிநாடு* என்ற நாட்டுப் பிரிவில் இந்த ஊர் அடங்கி இருந்தது.  
இவ்வூரில் மீனாட்சி சுந்தரம் ஞாபகார்த்த மேல்நிலைப் பள்ளி என்ற பள்ளிக்கூடம் மிக முக்கிய கல்வி நிறுவனம் ஆகும். முப்பிடாதி அம்மன் கோவிலில் சித்திரை மாத திருவிழா பிரசித்தி பெற்றது. இவ்வூரில் தேவர், சேனைத்தலைவர், இடையர், விஸ்வகர்மா, படையாச்சி உள்ளிட்ட பல்வேறு சமுகத்தினரும், இந்து, முஸ்லீம், கிறித்துவ மதத்தை சார்ந்தவரும் வாழ்கின்றனர்.
# இடைகால்

## ஊரில் உள்ள கோயில்கள்

- தியாகராஜசுவாமி கோயில்
# செருமன்விங்ஸ் விமானம் 9525

**செருமன்விங்ஸ் விமானம் 9525** (*Germanwings Flight 9525*, **4U9525**) என்பது பார்செலோனாவிலிருந்து தியூசல்டோர்ஃபு வரை செல்லும் செர்மன்விங்சு நிறுவனத்தால் இயக்கப்படும் பன்னாட்டு பயணிகள் வானூர்தியாகும். இது செருமனியின் லுஃப்தான்சா வானூர்தி நிறுவனத்தின் குறைந்த விலை வானூர்திப்பிரிவாகும். ஏர்பஸ் ஏ320-200 ரக வானூர்தி 2015 மார்ச்சு 24 அன்று பிரான்சில் ஆல்ப்ஸ் மலையில் நீசூ நகரின் வடமேற்கே 100 கி.மீ. தொலைவில் மோதி விபத்துக்குள்ளானதில் அதில் பயணம் செய்த அனைத்து 144 பயணிகளும் 6 பணியாளர்களும் உயிரிழந்தனர்.  
இவ்விபத்து செருமன்விங்க்சு வானூர்தியின் துணை வானோடி 27-அகவையுள்ள அந்திரேயாசு லூபிட்சு வேண்டுமென்றே வானூர்தியை மலையில் மோதவிட்டுள்ளார் எனவும், இவர் மனத்தளர்ச்சியால் பாதிக்கப்பட்டவர் என்றும் பிரெஞ்சு மற்றும் செருமானிய வான்போக்குவரத்து அதிகாரிகள் கூறியுள்ளனர்.
# செருமன்விங்ஸ் விமானம் 9525

## பின்னணி

### வானூர்தி

விபத்துக்குள்ளான ஏர்பஸ் ஏ320 ரகத்தைச் சேர்ந்த வானூர்தி 24-ஆண்டுகள் பழமையானதாகும். இது 1990 நவம்பர் 29 இல் தனது பறப்பை ஆரம்பித்தது. மொத்தம் 58,300 பறப்பு மணித்தியாலங்களில் 46,700 தடவைகள் இது பறந்துள்ளது.
# செருமன்விங்ஸ் விமானம் 9525

## பின்னணி

### வானோடிகள்

**தேசியம் வாரியாக வானூர்தியில் பயணித்தவர்கள்**  
| தேசியம் | எண். | மூலம் |
| --- | --- | --- |
| 71 |  |  |
| 51 |  |  |
| 3 |  |  |
| 3 |  |  |
| 3 |  |  |
| 3 |  |  |
| 2 |  |  |
| 2 |  |  |
| 2 |  |  |
| 2 |  |  |
| 2 |  |  |
| 2 |  |  |
| 2 |  |  |
| 1 |  |  |
| 1 |  |  |
| 1 |  |  |
| 1 |  |  |
| 1 |  |  |
| **மொத்தப் பயணிகள்** | **150** |  |
| **இரட்டைக் குடியுரிமை உடையோர்** | **4** |  |
தலைமை வானோடி காப்டன் பாட்ரிக் சொன்டன்ஹைமர், 10 ஆண்டுகள் வரை (6000 பறப்பு மணிகள்) செருமன்விங்சு, லுஃப்தான்சா, கொன்டோர் சேவைகளின் வானோட்டியாகப் பணியாற்றியுள்ளார்.  
துணை வானோடி முதலாவது அதிகாரி அந்திரியாசு லூபிட்சு (27). இவர் மனத்தளர்ச்சியினால் பாதிக்கப்பட்டு மருத்துவமனையில் சிகிச்சை பெற்று வந்தவர் என்றும், இதனால் 2009 ஆம் ஆண்டில் வானோடிப் பயிற்சியின் போது இவர் சில காலம் விடுமுறை எடுத்துக் கொண்டார். இவர் 630 பறப்பு மணிகள் பறந்த அனுபவம் உள்ளவர்.
# செருமன்விங்ஸ் விமானம் 9525

## பின்னணி

### பயணிகள்

விபத்துக்குள்ளான வானூர்தியில் 144 பயணிகள் சென்றிருந்தனர். மொத்தம் 18 நாடுகளை சேர்ந்த இவர்களில் பெரும்பாலானோர் செருமனியரும் எசுப்பானியரும் ஆவர். இவர்களில் சிலர் இரட்டைக் குடியுரிமை பெற்றவர்களும் அடங்குவர்.  
பயணிகளில் 18 பேர் செருமானியப் பாடசாலை மாணவர்களும், 2 ஆசிரியர்களும் அடங்குவர். இவர்கள் பயிற்சிக்காக பார்செலோனா சென்று திரும்பியிருந்தனர். செருமனியைச் சேர்ந்த இரண்டு புகழ்பெற்ற ஒபேரா பாடகர்களும் பயணிகளில் அடங்குவர்.
# செருமன்விங்ஸ் விமானம் 9525

## விபத்து

வானூர்தி 9295 பார்சிலோனாவின் எல் பிராட் வானூர்தி நிலையத்தில் 10:01:12 மஐநே (09:01.12 ஒஅநே) மணிக்கு புறப்பட்டது. தியூசல்டோர்ஃபு வானூர்தி நிலையத்திற்கு 1:39 மஐநே (10:39 ஒஅநே) வர வேண்டும். வானூர்தி புறப்பட குறிக்கப்பட்டிருந்த நேரம் 09:35 மஐநே (08:35 ஒஅநே).  
பிரெஞ்சு வான் வழி போக்குவரத்து அதிகாரி வானூர்தி உயரத்தில் இருந்து கீழ் நோக்கி பயணித்த போது இன்னலில் இருந்ததாகவும் பின்பு வானூர்தியுடனான தொடர்பு துண்டிக்கப்பட்டதாகவும் கூறுகிறார்.  
வேண்டுமென்றே வானூர்தி வீழ்த்தப்பட்டிருக்க வேண்டும் என நிபுணர்களால் நம்பப்படுகிறது.
# செருமன்விங்ஸ் விமானம் 9525

## காரணம்

இந்த வானூர்தி விபத்துக்கு துணை வானோடி அந்திரியாசு லூபிட்சு காரணம் என்று கூறப்பட்டுள்ளது. முதல் வானோடி வானூர்தியின் கட்டுப்பாட்டை எடுத்துக்கொள்ளும் படி முதல் வானோடியிடம் கூறுவதும் அதன் பின் அவரின் இருக்கை நகர்த்தப்படுவதும் பின்னர் அவர் கதவைத்தட்டும்போது இரண்டாவது வானோடி கதவை திறப்பது கேட்கப்படவில்லை என்றும் ஒலிப்பதிவுக்கருவியில் கேட்பதாக கூறப்படுகிறது. இரண்டாவது கருப்புப்பெட்டி கண்டிபிடிக்கப்பட்டுள்ளது, அதன் படி அந்திரியாசு லூபிட்சு வானூர்தியை 100 அடிக்கு செல்லும்படி தானியங்கிக்கு கட்டளை கொடுத்துள்ளார் என்றும் தானியங்கியின் பல முறை வேகத்தை மாற்றி விரைவாக கீழிறங்கும் படி வைத்துள்ளார் என்றும் தெரியவந்துள்ளது.
# விக்கிப்பீடியா:வழிகாட்டல்களின் பட்டியல்

## ஒழுங்கு அல்லது நடத்தை விதிகள்

நடத்தை விதிகளை பின்வரும் இணைப்புகள் விளக்குகின்றன.  
; நல்லெண்ண நம்பிக்கை: சிறு திருத்தம் செய்யும் பயனரும் விக்கிப்பீடியாவின் வளர்ச்சிக்கு பங்கெடுக்கிறார் என்பதை நினைவில் கொள்ள வேண்டும். அவருடைய திருத்தங்கள் ஏற்கதக்காதவைகளாக இருப்பினும் அவரின் மனம் வேதனையுரும் படி செய்யக் கூடாது.
; பரப்புரை : விக்கிப்பீடியாவை உங்களைப் பற்றியோ, உங்களுடைய வலைதளம், நிறுவனம் போன்றவற்றினைப் பற்றி பரப்புரை செய்ய பயன்படுத்தக் கூடாது.
; நற்பழக்கவழக்கங்கள்: பங்களிப்பாளர்கள் பல்வேறு எண்ணங்களையும், பல்வேறு பின்புலத்தினயும் கொண்டவர்கள் என்பதால் ஒருவர் போலவே பங்களிப்பார் என்று எண்ணுதல் இயலாது. எவ்வாறு பங்களிப்பு செய்தாலும் உடன் பங்களிப்பவர்களுக்கு மரியாதை தந்து கலைக்களஞ்சியத்தினை வளர்க்க வேண்டும்.
; தயவுசெய்து புதுவருனரை காயப்படுத்த வேண்டாம்: நிறைய புதிய பங்களிப்பாளர்கள் விக்கிப்பீடியாவைப் பற்றி போதிய விழிப்புணர்வின்றி தொகுக்கலாம். அவ்வாறு தொகுக்கும் பொழுது அவர்களால் செய்யப்படும் இடையூருகளால், அவர்களின் பால் கோபம் கொள்ளுதலோ, அவர்களைப் புண்படுத்தும் படி செயல்படுவதோ விக்கிப்பீடியாவை வளர்க்க உதவாது. அவர்கள் மிகச் சிறந்த பங்களிப்பாளர்களாக பிற்காலத்தில் வர வாய்ப்புண்டு என்பதை கருத்தில் கொண்டு புது வருனருக்கு விக்கிப்பீடியாவைப் பற்றி தெரியப்படுத்துல் வேண்டும்.
; கையெழுத்து: விக்கிப்பீடியாவின் உரையாடல் பக்கங்களில் கையெழுத்திடுவது மிகச்சிறந்த பழக்கமாகும். இதன் மூலம் உரையாடலில் பங்கேற்றவர்களையும், காலத்தினையும் அறிய இயலும். உரையாடல் பக்கங்களில் கையெழுத்திட என்ற குறியீட்டினைப் பயன்படுத்தலாம்.
; பேச்சுப் பக்கம்: கலைக்களஞ்சியத்தின் வளர்ச்சிக்காக விக்கிப்பீடியாவின் ஒவ்வொரு கட்டுரையும் பேச்சுப் பக்கத்தினை தன்னகத்தே கொண்டுள்ளது. இங்கு கட்டுரை குறித்தான உரையாடல்களில் மட்டும் ஈடுபட்டு கட்டுரையை வளர்த்தெடுக்கலாம்.
; பயனர் பக்கம்: உங்களைப் பற்றிய தகவல்களை உங்களுடைய நடையிலேயே தந்திட பயனர் பக்கம் உதவுகிறது. இதில் உங்களைப் பற்றிய சிறு குறிப்புகள், செயல்பாடுகள், உங்களுடையப் படம் ஆகியவற்றை இணைத்துக் கொள்ளலாம். எனினும் விக்கிப்பீடியா வலைப்பூவோ, சமூக வலைதளமோ, வலையில் எழுத இடம் தரும் தளமோ இல்லை என்பதையும் கவனத்தில் கொள்ள வேண்டும்.
# விக்கிப்பீடியா:வழிகாட்டல்களின் பட்டியல்

## உள்ளடக்கம்

; தன்வரலாறு: கட்டுரைகளில் தன்வரலாற்றினை இணைக்கும் பொழுது ஏற்படும் தவறுகள் நிறைய உள்ளன. எனவே தக்க மேற்கோள்களுடன் இணைத்தலே வரவேற்கப்படுகிறது.
; மேற்கோள் சுட்டுதல்
; வெளி இணைப்புகள்:
# விக்கிப்பீடியா:வழிகாட்டல்களின் பட்டியல்

## நீக்குதல்

நீக்குதலுக்கான வழிகாட்டல்களும் செயல்முறைகளும் கீழே தரப்பட்டுள்ளன.
; நீக்குதல்: எக்கட்டுரைகளை நீக்குவது என்பது குறித்தான கண்ணோட்டம்.
; விரைவான தக்கவைத்தல்: நீக்குதலுக்கான வாக்கெடுப்பில் கட்டுரையின் தேவையை உணர்த்துதல் முலம் கட்டுரையை தக்க வைக்க இயலும். அதாவது நீக்குதலில் இருந்து கட்டுரையை நிறுத்தி வைத்து கட்டுரையை வளர்த்தெடுக்கலாம்.
; நிர்வாகிகளுக்கான நீக்குதல் வழிமுறைகள்: விக்கிப்பீடியா நீக்குதல் வழிமுறைகளின் படி நீக்குதலுக்கான கட்டுரை குறித்து நீக்குதலுக்கான வாக்கெடுப்பில் விவாதித்து ஒருமித்த முடிவு எட்டப்பட்ட பின்னர் நீக்கம் செய்யலாம். விக்கிப்பீடியா:துரித நீக்கல் தகுதிகள் உள்ள கட்டுரைகள் விரைவாக நீக்கப்படுகின்றன.
# விக்கிப்பீடியா:வழிகாட்டல்களின் பட்டியல்

## தொகுத்தல்

; கட்டுரை அளவு: கட்டுரையின் உகந்த அளவினைப் பற்றி விவாதிக்கும் கட்டுரை.
; துணிவு கொள்: விக்கிப்பீடியாவின் விரைவான வளர்ச்சிக்கு பயனர்களின் துணிவான செயல்பாடுகள் உதவுகின்றன. இதன் மூலம் இலக்கணப் பிழை திருத்தம், புதிய விவரங்கள் சேர்க்கப்படுதல் போன்றவை நடைபெறுகின்றன.
; பக்கவழி நெறிப்படுத்தல்: ஒரே பெயர் கொண்ட மூன்று அல்லது அதற்கு மேற்பட்ட கட்டுரைகளை பக்கவழி நெறிப்படுத்தல் மூலமாக சரியாக அறிய இயலும்.
; வகைப்படுத்துதல், பட்டியல்கள் மற்றும் வழிசெலுத்தல் வார்ப்புருக்கள்: சரியான வகைப்படுத்துதலைத் தெரிவு செய்யவதற்கான வழிமுறைகள்
; வகைப்படுத்தல்
; குறுக்கு வழி:
# விக்கிப்பீடியா:வழிகாட்டல்களின் பட்டியல்

## பெயரிடல் மரபு

;பெயரிடல் மரபு: கட்டுரைகளுக்கு பெயரிடுவதுப் பற்றி விரிவாக விவரிக்கும் பக்கம்.
;பகுப்புகளுக்குப் பெயரிடல்: பகுப்புகளுக்குப் பெயரிடும் பொழுது தனித்துவமான, நடுநிலைத் தன்மையுடன் விக்கிப்பீடியா பெயரிடல் மரபினையும் கருதில் கொள்ள வேண்டும்.
;கோப்புகளுக்குப் பெயரிடல்: படிமக் கோப்புகள், மற்றும் பிற கோப்புகளுக்கு படிக்க கூடிய வகையில் பெயரிடல் வேண்டும். உதாரணமாக 15444631மதுரை.jpg என்பதற்குப் பதிலாக மதுரைநகரம்.jpg என்று பெயரிடலாம்.
# விக்கிப்பீடியா:வழிகாட்டல்களின் பட்டியல்

## குறிப்பிடத்தக்கமை

;குறிப்பிடத்தக்கமை: